**ΠΑΡΑΡΤΗΜΑ ΙΙΙ**

Ανάλυση των μακροχρόνια ανέργων και των ατόμων που είναι εγγεγραμμένοι στην κατηγορία «νεοεισερχόμενος»

**ΑΠΡΙΛΙΟΣ 2015**

**Α. Μακροχρόνια Άνεργοι**

**(για σκοπούς του παρόντος εγγράφου μακροχρόνια άνεργοι θεωρούνται οι εγγεγραμμένοι άνεργοι με διάρκεια εγγραφής πάνω από 6 μήνες)**

Ο αριθμός των εγγεγραμμένων ανέργων με διάρκεια εγγραφής πάνω από 6 μήνες (μακροχρόνια άνεργοι) ανερχόταν τον Απρίλιο του 2015 στα 20,377 άτομα και αποτελούσε το 48% του συνόλου των εγγεγραμμένων ανέργων. Σε σύγκριση με τον προηγούμενο μήνα παρουσιάστηκε μείωση στον αριθμό των μακροχρόνια ανέργων κατά 233 άτομα (ή 1,1%).

Η πλειοψηφία των μακροχρόνια ανέργων συγκεντρώνεται στην **επαρχία** Λευκωσίας (36%), ακολουθούν οι επαρχίες Λεμεσού (27%), Λάρνακας (22%), Πάφου (11%) και Αμμοχώστου (5%) [βλέπε πίνακα 10].

Οι **επαγγελματικές κατηγορίες** που παρουσιάζουν τη μεγαλύτερη συγκέντρωση των μακροχρόνια ανέργων είναι οι γραφείς/δακτυλογράφοι (3,951 άτομα), οι ανειδίκευτοι εργάτες (4,119 άτομα), οι υπάλληλοι υπηρεσιών (2,876 άτομα) και οι νεοεισερχόμενοι (2,011 άτομα). Σε σύγκριση με τον προηγούμενο μήνα, η μεγαλύτερη μείωση παρατηρήθηκε ανάμεσα στους γραφείς/δακτυλογράφους (κατά 105 άτομα), στους τεχνίτες παραγωγής (κατά 64 άτομα) και στους προσοντούχους/ ειδικούς (κατά 63 άτομα) [βλέπε πίνακα 11].

Όσον αφορά την **οικονομική δραστηριότητα**, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (5,413 άτομα ή 27%). Ακολουθούν οι τομείς του εμπορίου (3,758 άτομα ή 18%), των κατασκευών (3,118 άτομα ή 15%) και της μεταποίησης (2,206 άτομα ή 11%). Σε σύγκριση με τον προηγούμενο μήνα, η μεγαλύτερη μείωση καταγράφηκε στον τομέα των υπηρεσιών (κατά 125 άτομα), ενώ η μεγαλύτερη αύξηση παρατηρήθηκε στον τομέα υπηρεσιών παροχής καταλύματος και εστίασης (κατά 127 άτομα) [βλέπε πίνακα 12].

Η πλειοψηφία των μακροχρόνια ανέργων είναι **Ελληνοκύπριοι** (με 16,882 άτομα ή 83%) και ακολουθούν με πολύ μικρότερους αριθμούς οι Ευρωπαίοι πολίτες (με 1,818 ή 9%), οι αλλοδαποί (660 άτομα ή 3%) και οι Πόντιοι με ελληνικό διαβατήριο (666 άτομα ή 3%) [βλέπε πίνακα 14].

Όσον αφορά τους Ευρωπαίους πολίτες (1,818 άτομα), οι περισσότεροι είναι οι Έλληνες (476 άτομα) και ακολουθούν οι Βούλγαροι (448 άτομα), οι Ρουμάνοι (398 άτομα) και οι Βρετανοί (193 άτομα) [βλέπε πίνακα 15].

**Β. Εγγεγραμμένοι άνεργοι στην κατηγορία «Νεοεισερχόμενος»**

**Ανάλυση που αφορά το σύνολο των νεοεισερχομένων**

Ο αριθμός των εγγεγραμμένων ανέργων στην κατηγορία «νεοεισερχόμενος» ανερχόταν τον Απρίλιο του 2015 στα 3,995 άτομα και αποτελούσε το 9% του συνόλου των ανέργων. Ο αριθμός των εγγεγραμμένων ανέργων στην κατηγορία «νεοεισερχόμενος» μειώθηκε σε σύγκριση με τον προηγούμενο μήνα κατά 174 άτομα ή 4%. Από το σύνολο των νεοεισερχομένων το 28% συγκεντρώνεται στην επαρχία Λευκωσίας, το 29% συγκεντρώνεται στην επαρχία Λεμεσού, στη Λάρνακα το 25%, στην επαρχία Πάφου το 15% και 3% στην επαρχία Αμμοχώστου [βλέπε πίνακα 2].

Η πλειοψηφία των νεοεισερχομένων (27%) είναι ηλικίας 20-24 ετών, ενώ ψηλά μερίδια συγκεντρώνονται και στις ηλικιακές ομάδες 25-29 ετών (18%), 50-59 ετών (16%) και 30-39 ετών (16%). [βλέπε πίνακα 1].

Οι νεοεισερχόμενοι απόφοιτοι δευτεροβάθμιας γενικής και τεχνικής εκπαίδευσης (41%) αποτελούν το μεγαλύτερο μερίδιο του συνόλου των νεοεισερχόμενων ανέργων, μαζί με τους αποφοίτους ανώτερης σχολής ή πανεπιστημίου (31%) [βλέπε πίνακα 3].

Από το σύνολο των νεοεισερχομένων, 25% δηλώνουν ότι θα επιθυμούσαν να εργαστούν (1ο επιθυμητό επάγγελμα) ως ανειδίκευτοι εργάτες και το 20% δηλώνουν ότι θα επιθυμούσαν να εργαστούν ως προσοντούχοι/ειδικοί. Ποσοστό 15% έχουν δηλώσει ότι επιθυμούν να εργαστούν ως υπάλληλοι υπηρεσιών, 16% ως τεχνίτες παραγωγής και ακόμα 11% ως γραφείς/δακτυλογράφοι [πίνακα 8β].

Από το σύνολο των νεοεισερχομένων η πλειοψηφία 78% είναι Ελληνοκύπριοι. Οι νεοεισερχόμενοι από ΕΕ αποτελούν το 7% του συνόλου των νεοεισερχομένων και οι αλλοδαποί το 4%. [βλέπε πίνακα 6].

**Νέες εγγραφές ανέργων στην κατηγορία «Νεοεισερχόμενος»**

Κατά τον μήνα Απρίλιο του 2015 έγιναν συνολικά 612 νέες εγγραφές στην κατηγορία «νεοεισερχόμενος» σε σύγκριση με:

|  |
| --- |
| 667 τον Νοέμβριο του 2014 |
| 567 τον Δεκέμβριο του 2014 |
| 822 τον Ιανουάριο του 2015 |
| 569 τον Φεβρουάριο του 2015 |
| 681 τον Μάρτιο του 2015 |

Από το σύνολο των νέων εγγραφών τον Απρίλιο, οι Ελληνοκύπριοι αποτελούσαν το 73% (444 άτομα) και οι Ευρωπαίοι το 10% (61 άτομα). Σε σύγκριση με τον προηγούμενο μήνα ο αριθμός των νέων εγγραφών στην κατηγορία «νεοεισερχομένων» μειώθηκε κατά 69 άτομα [βλέπε πίνακα 9α].

Από το σύνολο των νέων εγγραφών στους νεοεισερχομένους, η πλειοψηφία είναι απόφοιτοι δευτεροβάθμιας γενικής ή τεχνικής εκπαίδευσης (38%), το 38% είναι απόφοιτοι ανώτερης σχολής ή πανεπιστημίου και το 23% είναι άτομα με στοιχειώδη μόρφωση [βλέπε πίνακα 9β].

Όσον αφορά τις νέες εγγραφές νεοεισερχομένων αποφοίτων δευτεροβάθμιας εκπαίδευσης (γενικής και τεχνικής), το 44% είναι ηλικίας 20-29 ετών, το 16% είναι ηλικίας 40-49 ετών, το 9% είναι ηλικίας 50-54 ετών και το 12% είναι ηλικίας 30-39 ετών. Από το σύνολο των νέων εγγραφών νεοεισερχομένων απόφοιτων τριτοβάθμιας εκπαίδευσης, το 36% είναι ηλικίας 20-24 ετών, ακόμα ένα 44% είναι ηλικίας 25-29 ετών και το 12% είναι ηλικίας 30-39 ετών [βλέπε πίνακα 9γ].

**Κύπριοι νεοεισερχόμενοι**

Ο αριθμός των Κυπρίων νεοεισερχομένων ανερχόταν τον Απρίλιο του 2015 στα 3,112 άτομα και αποτελούσε το 78% του συνόλου των νεοεισερχομένων. Από το σύνολο των Κυπρίων νεοεισερχομένων, ποσοστό 39% είναι απόφοιτοι τριτοβάθμιας εκπαίδευσης, ενώ ποσοστό 45% είναι απόφοιτοι δευτεροβάθμιας (γενικής και τεχνικής) εκπαίδευσης.

Από το σύνολο των νεοεισερχόμενων Κυπρίων ηλικίας 20-24 ετών, το 50% είναι απόφοιτοι τριτοβάθμιας εκπαίδευσης. Η πλειοψηφία (98%) των νεοεισερχομένων Κυπρίων ηλικίας 15-19 χρονών προέρχεται από την δευτεροβάθμια γενική ή και τεχνική εκπαίδευση [βλέπε πίνακα 5].

**Ευρωπαίοι νεοεισερχόμενοι**

Ο αριθμός των Ευρωπαίων νεοεισερχομένων ανερχόταν τον Απρίλιο του 2015 στα 270 άτομα και αποτελούσε το 7% του συνόλου των νεοεισερχομένων [βλέπε πίνακα 6].

Από το σύνολο των ευρωπαίων νεοεισερχομένων το 33% προέρχεται από την Ελλάδα, το 19% από την Ρουμανία, το 15% από την Βουλγαρία και το 10% από την Μεγάλη Βρετανία [βλέπε πίνακα 7α&β].

Από το σύνολο των ευρωπαίων νεοεισερχομένων, οι περισσότεροι δηλώνουν ότι επιθυμούν να εργαστούν (1ο επιθυμητό επάγγελμα) ως υπάλληλοι υπηρεσιών (24%) ή και ανειδίκευτοι εργάτες (26%), 12% ως προσοντούχοι/ειδικοί, το 14% ως τεχνίτες παραγωγής και 12% ως γραφείς/δακτυλογράφοι [βλέπε πίνακα 8α].

**Μάιος 2015 Παρατηρητήριο Αγοράς Εργασίας,**

**Τμήμα Εργασίας**

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2015 registered unemployed-monthly reports\April 2015\Reports\ΠΑΡΑΡΤΗΜΑ ΙΙI f report.docx